**ДУША РУСИЈЕ
*запањујуће лепи и древни руски градови***

**Отварање изложбе у четвртак, 24. априла 2025. године у 19:00 у Културном центру Зрењанина
(Народне омладине 1, Зрењанин)**

Пројекат *Душа Русије* представља фотографије 31 древног града савремене Русије.
Сви комплекси храмова, цркве, древне зграде, куће са чипканом фасадом, резултат су веома дуготрајног и мукотрпног рада руских мајстора обдарених великим талентом. Древни градови који нису заборављени ни данас настављају да задивљују својим просторима инспиришући познаваоце руске културе и традиције. Сваки град је дубоко симболичан и духован, што је и очекивано, јер у сваком од њих се можете дивити величанственим комплексима црквених грађевина, храмовима и торњевима. Овај пројекат је својеврсни покушај да се дотакне бескрајно лепа, јединствена и веома духовна руска култура. Покушај да се то схвати кроз упознавање са историјом руских малих древних градова. Симболично значење и приче које нам ове фотографије предочавају пружају прилику да сагледамо аутентичност културе и колико је важно бити поносан на своју земљу, поштовати своју традицију и пажљиво је преносити са генерације на генерацију. За гледаоце пројекат је огроман извор инспирације, јер што више лепоте видимо, више ће бити лепоте и у нама самима!

Аутор фотографија - др Вадим Разумов (Москва, Русија)

Иницијатор и носилац пројекта је непрофитна невладина организација *Територија културе и традиције* (Новоросијск, Русија).

Пројекат је организовао и реализовао *Српски ресурсни центар – СРЦе*(Белгород, Русија), и *Савез за српско-руски друштвени дијалог КОС* (Београд, Србија).

Покровитељ: *АД Информатика* (Београд, Србија).

Пројекат је креиран уз стручну подршку *Белгородског технолошког универзитета
В. Г. Шухов*; *ДОО Манор Експрес* и *Центра за руско-српску сарадњу Зенит*.

